ময়নামতি (বাংলা চলচ্চিত্র)

ময়নামতি ১৬ মে, ১৯৬৯ সালে (০২ জ্যৈষ্ঠ, ১৩৭৬ বঙ্গাব্দে) বাংলাদেশের স্বাধীনতা যুদ্ধ পূর্বকালে মুক্তিপ্রাপ্ত একটি বাংলাদেশী চলচ্চিত্র। এটির চিত্রনাট্যে ও পরিচালনা করেছেন বাংলা চলচ্চিত্রের খ্যাতিমান পরিচালক, প্রযোজক, পরিবেশক ও প্রদর্শক কাজী জহির।। কাহিনী ও সংলাপ লিখেছেন বাংলাদেশি সব্যসাচী লেখক সৈয়দ শামসুল হক।

প্রযোজনা করেছেন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক চিত্রা সিনহা। সম্পাদনা করেছেন চলচ্চিত্র সম্পাদক এবং পরিচালক বশীর হোসেন। "ময়নামতি" সিনেমাতে প্রধান দুইটি চরিত্রে অভিনয় করেছেন- বাংলাদেশি অভিনেতা নায়করাজ রাজ্জাক ও অভিনেত্রী সারাহ বেগম কবরী । অতিথি শিল্পী ছিলেন- বাংলাদেশি অভিনেতা আনোয়ার হোসেন। এছাড়াও গুরুত্বপূর্ণ কিছু চরিত্রে অভিনয় করেছেন- সিরাজুল ইসলাম, ইনাম আহমেদ, জাভেদ রহিম, চিও চৌধুরী, সাইফুদ্দিন, খান জয়নুল, আব্দুল জলিল, সবিতা, রহিমা খালা, জরিনা, ওয়াহিদা, রওশন আরা সহ আরও অনেক।
থাম্ব|"ময়নামতি" সিনেমার বাংলাদেশ চলচ্চিত্র সেন্সর বোর্ড প্রাপ্ত সনদপত্র

 সংগীত 
সংগীত পরিচালনা করেন- বশীর আহমেদ । গীতিকার ছিলেন- সৈয়দ শামসুল হক এবং গাজী মজহারুল আনোয়ার। কণ্ঠশিল্পী- সাবিনা ইয়াসমিন, মঞ্জুশ্রী রায় এবং আনোয়ার উদ্দিন খান।

 গানের তালিকা 

 হরিণ হরিণ নয়ন কেন ছলো ছলো
 ফুলের মালা পড়িয়ে দিলে 
ডেকোনা আমারে তুমি কাছে ডেকোনা
ওগো বলো মনে কি যে দোলা
অনেক সাধের ময়না আমার

 আরও তথ্য 
চলচ্চিত্রের সময়কাল- ১৪৪ মিনিট (২ ঘণ্টা ২৪ মিনিট)। এটি একটি সাদা কালো (৩৫ এম এম ভার্শন) রোমান্টিক, নাট্য বাংলা সিনেমা । চলচ্চিত্রের ভাষা- বাংলা ও উর্দু । প্রযোজনা কোম্পানি- চিত্রা ফিল্মস। চলচ্চিত্রের বিতরণকারী- চিত্রা ফিল্মস (১৯৬৯, থিয়েটার) ও চ্যানেল আই  (২০১৮, বাংলাদেশ টেলিভিশন)। অন্যান্য সংস্থা- রূপায়ণ পাবলিসিটি।
ছায়া অবলম্বনে নির্মাণ 
ময়নামতি চলচ্চিত্রের ছায়া অবলম্বনে পরিচালক জাকির হোসেন রাজু ২০১৪ সালে নির্মাণ করেন চলচ্চিত্র অনেক সাধের ময়না। বাপ্পি - মাহি জুটির এই চলচ্চিত্রটি ৭ নভেম্বর ২০১৪ মুক্তি পায়।অনেক সাধের ময়না'র বিশেষ প্রদর্শনীতে রাজ্জাক-কবরী, প্রথম আলো, ১০ নভেম্বর ২০১৪

 তথ্যসূত্র 

বিষয়শ্রেণী:১৯৬৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র